Alex Albon se jkun qed jirritorna fil-Formula 1 din id-darba ma' Williams fejn se jkun fl-istess tim ma' Nicholas Latifi li se jkun it-tielet staġun tiegħu. Albon f'dan l-istaġun kien it-tielet xufier ma' Red Bull hekk kif postu ħadu Sergio Perez. B'Mercedes iħabbru l-akkwist ta' George Russell, dan għamel l-għażla ta' Albo aktar faċli. Albon kien idebutta fil-Formula 1 fl-2019 ma' Toro Rosso fejn kien saq 38 darba. F'kummenti lill-midja, Albon qal li jinsab kuntent ferm li se jirritorna fil-Formula 1.